Document ID: 31992D0447

KOMISSION PÄÄTÖS,
tehty 30 päivänä heinäkuuta 1992,
lihavalmisteiden tuonnissa kolmansista maista käytettävien eläintautitodistusten malleista tehdyn päätöksen 91/449/ETY muuttamisesta tiettyjen Itä-Euroopan maiden osalta (92/447/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 3763/91(2), ja erityisesti sen 21 a ja 22 artiklan,
sekä katsoo, että
komission päätöksessä 91/449/ETY(3), sellaisena kuin se on viimeksi muutettuna päätöksellä 92/246/ETY(4), vahvistetaan kolmansista maista lähtöisin olevien lihavalmisteiden tuonnissa vaadittavat terveystodistusmallit,
komission päätöksen 92/376/ETY(5) nojalla Kroatiasta ja Sloveniasta lähtöisin olevien lihavalmisteiden tuonti voidaan sallia päätöksen 91/449/ETY määräysten mukaisesti,
lihavalmistelajien tuonti kolmansista maista riippuu valmistusmaan eläinlääkinnällisestä tilanteesta; Bulgariassa, Kroatiassa, T Oskkoslovakiassa, Puolassa, Romaniassa, Sloveniassa sekä Jugoslavian tasavalloissa Serbiassa, Montenegrossa ja Makedoniassa rokotetaan klassista sikaruttoa vastaan,
tämän vuoksi sianlihavalmisteita, joita ei ole täysin lämpökäsitelty, ei voida tuoda edellä mainituista maista; tämän vuoksi olisi muutettava luettelo kolmansista maista, joista sallitaan lihavalmisteiden tuonti yhteisöön, sekä päätöksessä 91/449/ETY olevia eläinten terveyttä koskevia vaatimuksia ja eläinlääkärintodistuksia, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 91/449/ETY seuraavasti:
1) Korvataan 1 artiklan 2 kohdan viimeinen virke seuraavasti:
"Kun kyseessä on sianlihavalmisteet, jäsenvaltioiden on sallittava liitteessä D olevassa toisessa osassa luetelluista kolmansista maista lähtöisin olevien sellaisten sianlihavalmisteiden tuonti:
a) joiden sisälämpötila on kohonnut vähintään 70 celsiusasteeseen
tai
b) jotka on käsitelty luonnollisella käymisellä ja vähintään 5,5 kilogramman painoisten kinkkujen osalta vähintään yhdeksän kuukauden raakakypsyttämällä ja joilla on seuraavat ominaisuudet:
- aw-arvo on yhtä suuri tai pienempi kuin 0,93,
- pH yhtä suuri tai pienempi kuin 6.
Asianmukaisen todistuksen on oltava lähetyserän mukana."
2) Liitteen A toisessa osassa:
- korvataan nimi "Jugoslavia" ilmaisulla "Jugoslavian tasavallat Serbia, Montenegro ja Makedonia",
- poistetaan nimen "T Osekkoslovakia" jälkeen ilmaisu "(kun kyseessä on sianlihasta saadut valmisteet, lukuun ottamatta Slovakian tasavaltaa)",
- lisätään nimien Bulgaria, Puola, Jugoslavian tasavallat Serbia, Montenegro ja Makedonia, Romania ja T Osekkoslovakia jälkeen ilmaisu "(lukuun ottamatta sianlihavalmisteita)",
- täydennetään luetteloa maista, jotka saavat käyttää todistusmallia, seuraavilla nimillä ja ilmaisuilla: "Kroatia (lukuun ottamatta sianlihavalmisteita)", "Slovenia (lukuun ottamatta sianlihavalmisteita)".
3) Liitteen B toisessa osassa:
- korvataan nimi "Jugoslavia" nimillä "Jugoslavian tasavallat Serbia, Montenegro ja Makedonia",
- täydennetään luetteloa maista, jotka saavat käyttää todistusmallia nimillä seuraavasti: "Kroatia", "Slovenia".
4) Tämän päätöksen liitteestä tulee liite D.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä heinäkuuta 1992.

Labels: 3
17
18
5